Dansk Byggeri forventer 3000 nye job i regionen i 2011. 1100 af dem er job til håndværkere, mens resten fordeler sig over hele produktionen. Det vurderer Knud Christensen, der er formand for Dansk Byggeri i Nordjylland. De mange nye job falder på et tørt sted for de nordjyske håndværkere, der har været hårdt plaget af arbejdsløshed. Det er især de kommunale projekter i Aalborg, der skaber behovet for arbejdskraft. Kommunen har iværksat en lang række forskellige projekter. - Det glæder os meget, at det kommer nu, siger Reidar Kogstad, der er formand for byggegruppen i 3F Aalborg. Også i Århus er der ved at komme godt gang i byggebranchen. Her forventer den lokale 3F-afdeling 3-4000 flere job til håndværkere inden for de kommende tre år.

Referat:
Håndværkerne i Nordjylland går en lysere fremtid i møde, skriver Nyhedsbrevet 3F.